Det tause flertall

Det tause flertall er en norsk spillefilm fra 1977, regissert av Svend Wam etter et manus av Wam & Vennerød. Dette var første film på Mefistofilm A/S, som var blitt etablert i 1975.

 Handling 
Øystein bor i en liten og forfallen leilighet like utenfor Oslo sentrum. Han er et ungt menneske blant tusener andre. I motsetning til dem har han ingen agenda eller egne meninger. Han spiser pølser med rekesalat, spagetti på boks og frosne hamburgere, og tar hele pils. Øystein spiller på travbanen, går på diskotek, liker seg godt på puber, og er på konstant leting etter noen å gifte seg med. Øysteins far sitter fastlåst i TV-stolen, og har bestemt seg for å bli sittende. Han røyker pipe, leser Programbladet, tygger smertestillende tabletter og sier gjennomsnittlig fire ord i døgnet. Moren spiser Mon Cheri og After Eight, mens hun ominnreder og prater ustoppelig. Øystein blir så sammen med feministen Britt. Britt har vært gift, og har barn fra før. Hun har klare aggresjoner til vanetenkning og tradisjonsbundne verdier. Hun ønsker å utvikle seg som et fritt og selvstendig menneske, og kan ikke binde seg til noen. Bruddet går hardt over Øystein.

 Om filmen 
Filmen hadde premiere 11. mars 1977 og er internasjonalt kjent som The Silent Majority. Det foreligger planer om DVD-utgivelse, men foreløpig er ikke filmen gitt ut på DVD.

 I rollene 
 Torgeir Schjerven – Øystein
 Gunilla Olsson – Britt
 Marie Takvam – Øysteins mor
 Sverre Gran – Øysteins far
 Merete Andersen – Discodronning
 Pernille Anker – Nabokone
 Oddmund Berg – Mann på vaskeri
 Bjørn Floberg – Jesusfreak
 Karl Hoff – Ottar
 Sverre Horge – En mann
 Knut Husebø – Nordlending
 Frank Iversen – Ung ektemann
 Jorunn Kjellsby – Ung husmor
 Sossen Krohg – Dame med puddel
 Øystein Langeland – Butikksjef
 Anne-May Nilsen – Bergljot
 May-Brith Nilsen – Jente på jobb
 Terje Nordby – Forretningsmannen
 Anne Marie Ottersen – Framtidsuhyre
 Sverre Anker Ousdal – En mann
 Kjell Pettersen – En mann
 Thomas Robsahm – Petter
 Stein Rosenlund – Discjockey
 Lasse Tømte – Arne
 Christian Vennerød – Rasist
 Petter Vennerød – En kompis
 Ellen Waaler – Ellen

 Eksterne lenker 

 Det tause flertall hos Filmweb

Kategori:Filmer fra 1977
Kategori:Norske filmer fra 1970-årene
Kategori:Norske dramafilmer
Kategori:Norskspråklige filmer
Kategori:Filmer lagt til Oslo